ไม่พ้นรัฐ
นับว่าเป็นแมว 9 ชีวิตจริงๆ สำหรับ &#8220;พี่เว้&#8221; วิเชฐ ตันติวานิช ผู้ช่วยกรรมการผู้อำนวยการใหญ่ บริษัท ไทยเบฟเวอเรจ ผู้ผลิตเครื่องดื่มรายใหญ่ยักษ์ของไทย ล่าสุดมติคณะรัฐมนตรี (ครม.) เมื่อวันที่ 3 พ.ย. แต่งตั้งพี่เว้เป็นกรรมการในธนาคารเพื่อการส่งออกและนำเข้าแห่งประเทศไทย หรือเอ็กซิมแบงก์ อีกตำแหน่งหนึ่ง
5 พ.ย. 2558

นับว่าเป็นแมว 9 ชีวิตจริงๆ สำหรับ “พี่เว้” วิเชฐ ตันติวานิช ผู้ช่วยกรรมการผู้อำนวยการใหญ่ บริษัท ไทยเบฟเวอเรจ ผู้ผลิตเครื่องดื่มรายใหญ่ยักษ์ของไทย ล่าสุดมติคณะรัฐมนตรี (ครม.) เมื่อวันที่ 3 พ.ย. แต่งตั้งพี่เว้เป็นกรรมการในธนาคารเพื่อการส่งออกและนำเข้าแห่งประเทศไทย หรือเอ็กซิมแบงก์ อีกตำแหน่งหนึ่ง
ที่ต้องยกให้พี่เว้เป็นแมว 9 ชีวิต เพราะหลังจากที่ได้ลาออกจาก บลจ.กรุงไทย แล้ว พี่เว้ก็เปลี่ยนอาชีพจากนายแบงก์มาเป็นกรรมการผู้จัดการ บริษัท แฟมมิลี่ โนฮาว บริษัทในเครือตลาดหลักทรัพย์แห่งประเทศไทย ทำหน้าที่ผลิตสื่อและขยายเนื้อหางานของตลาดหุ้นให้กว้างขวางขึ้น
ระหว่างนั้น พี่เว้ก็รับงานประธานกรรมการบริหาร สถาบันพัฒนาผู้ประกอบการเชิงสร้างสรรค์ (CEDI) มหาวิทยาลัยกรุงเทพ ก่อนหน้ามาอยู่ไทยเบฟฯ พี่เว้ขึ้นเป็นรองผู้จัดการตลาดหลักทรัพย์ฯ จนเบื่อแล้วก็มาทำงานให้เอกชนอีก
การกลับเข้าไปเป็นบอร์ดเอ็กซิมแบงก์นั้น ทำให้พี่เว้ต้องกลับไปอยู่ในขาของคนทำงานกึ่งเอกชนกึ่งรัฐอีกครั้ง
ส่วนพี่เว้จะเป็นลูกรักของ อภิศักดิ์ ตันติวรวงศ์ รมว.คลัง หรือสมคิด จาตุศรีพิทักษ์ รองนายกฯ กันแน่ เรื่องนี้ไม่เอา ไม่พูด